cyanic-selkie/wikianc huggingface dataset:
Metal Gear Solid 4: Guns of the Patriots
Utvikling
Hideo Kojima ønsket å implementere en ny type spillbarhet som var satt i en stor og åpen krigssone. Kojima ønsket også å beholde snikeelementene fra tidligere spill i serien, som gjorde at utviklerne forlot "No Place to Hide"-konseptet. Den eneste krigssonen som ble annonsert før spillets lansering var satt til Midtøsten.
Troféer
Kort tid etter at MGS4 ble lansert, kom det en patch til PlayStation 3 som lot spill belønne spillere med trofeer for å gjennomføre spesifikke oppgaver i spillet. I august 2009, litt over et år etter at spillet ble lansert, ble Sean Eyestone fra Kojima Productions spurt om det kom til å komme en oppdatering med trofeer til MGS4, og han svarte med å fortelle at folk måtte være tålmodige ("Be patient!"). Flere ganger ble det annonsert at en oppdatering med trofeer var på vei, men alle viste seg å være falske. Den 11. juni 2012 ble det endelig annonsert at en oppdatering med trofeer ville komme, og oppdateringen ble tilgjengelig 6. august 2012 sammen med en billig utgave av spillet i Japan (kjent som Platinum-utgave her i Europa).
Musikk
Spillets musikalske snitt ble ledet av Harry Gregson-Williams, hans tredje lydspor i Metal Gear Solid-serien, og Nobuko Toda. Andre bidragsytere til lydsporet er Shuichi Kobori, Kazuma Jinnouchi, Akihiro Honda og Söta Fujimora, alle ansatte i Konami. Regissert av Norihiko Hibino komponerte blant annet Yoshitaka Suzuki og Takahiro Izutani, alle ansatte i lydproduksjonsstudioet GEM Impact, musikk sent i spillets produksjon. Det ble i et intervju med Hibino avslørt at gruppen hadde skrevet 90 minutter med musikk til spillets filmsekvenser, men bare 15 av minuttene ble brukt i spillets offisielle lydspor.
Sjamsi-Adad I
Sjamsi-Adad I (akkadisk: Šamši-Adad I) var en krigsherre og konge på slutten av 1700-tallet f.Kr. (i henhold til den korte kronologi) som lenge etter sin død ble husket som den som opprettet det assyriske stat i nordlige Mesopotamia ved hjelp av sine sønner.
Vekst til makt
Sjamsi-Adads far, Ila-kabkabu, styrte et lokalt kongedømme ved grensene av byen Mari i dagens Syria og var en amoritt. Ved sin fars død ble kongedømmet gitt til en annen bror, noe som førte til at Sjamsi-Adad måtte bygge sitt eget fra grunnen av.
Krig mot Mari
Det neste målet var byen Mari som kontrollerte karavanerutene mellom Anatolia og Mesopotamia. Kongen av Mari, Iakhdunlim, ble myrdet av en sine egne tjenere, muligens på grunn av bestikkelser fra Sjamsi-Adad. Han grep da anledningen og okkuperte Mari. Arvingen til tronen i Mari, Zimri-Lim, ble tvunget til å flykte til Aleppo i oldtidens amorittiske kongedømme Yamkhad. I Mari plasserte Sjamsi-Adad sin nest eldste sønn Yasma-Adad på tronen, og dro deretter tilbake til Shubat-Enlil.
Styre
Med annekteringen av Mari var Sjamsi-Adad i kontroll over et stort rike, som kontrollerte det meste av Øvre Mesopotamia. På inskripsjoner skrøt Sjamsi-Adad av å ha reist steler i triumf langs kysten av Middelhavet, men disse representerte antagelig kortere krigstokt framfor noen større forsøk på erobring. Han erklærte seg også ubeskjedent som «konge av alle», tittelen som Sargon av Akkad også benyttet.
Sjamsi-Adads framgang skaffet ham også fiender blant nabokongene, og gjennom hele sin tid møtte han og hans sønner trusler mot riket. Mens hans eldste sønn og etterfølger Isjme-Dagan I sannsynligvis var en kompetent hersker, synes dennes bror Yasma-Adad å ha vært en mann av svak karakter; noe en skuffet far ikke unnlot å nevne: «Er du et barn, og ikke en mann, har du ikke skjegg på dine kinn? skrev han, og i et annet brev skrev han: «Mens din bror er seierrik her, ligger du der nede med kvinner.»
Sjamsi-Adad var en stor organisator og han holdt streng kontroll over alle saker som angikk staten, fra de store saker og ned til utnevnelser av myndighetspersoner. Hans kriger var nøye planlagt og hans hær kjente alle de klassiske metodene for beleiring, slik som innsirkling av forsvarsmurer og rambukker. Spioner og propaganda ble også benyttet for å overvinne rivaliserende byer.
Han fortsatte å forsterke sitt kongedømme gjennom hele sitt liv, men ved hans død begynte det straks å smuldre. Riket manglet bindekraft og var i en utsatt geografisk posisjon. Da nyheten om Sjamsi-Adads død spredte seg, dro hans gamle rivaler og fiender ut for å rive hans sønner ned fra tronen. Yasmah-Adad ble snart forvist fra Mari av Zimri-Lim, og resten av riket ble deretter erobret av Hammurabi av Babylon.
Bernardito Cleopas Auza
Bernardito Cleopas Auza (født 10. juni 1959 i Talibon på Bohol på Filippinene) er en filippinsk katolsk prelat og titulærerkebiskop tilknyttet det pavelige diplomati, som var nuntius til Haiti, deretter til FN, og så til Spania og Andorra.
Prest
Hans tidlige posteringer var til Madagaskar (1990–93), Bulgaria (1993–96), Albania (1997–98), Statssekreteriatets avdeling for forholdet til statene («utenriksdepartementet», 1999–2006) og så ved Den hellige Stols delegasjon til De Forente Nasjoner i New York (2006–2008).
Erkebiskop, apostolisk nuntius til Haiti
Den 8. mai 2008 utnevnte pave Benedikt XVI ham til titulærerkebiskop av Suacia og til apostolisk nuntius til Haiti. Han ble bispeviet av kardinalstatssekretær Tarcisio Bertone S.D.B. den 3. juli samme år; medkonsekratorer var kardinal Ivan Dias, prefekt fot Kongregasjonen for Folkenes Evangelisering, og kardinal Jean-Louis Tauran, president for Det pavelige råd for den interreligiøse dialog. Etter at erkebiskop Joseph Serge Miot omkom i jordskjelvet i Haiti i 2010, var erkebiskop Auza apostolisk administrator av erkebispedømmet Port-au-Prince inntil etterfølgeren ble innsatt i 2011.
Permanent observatør til FN
Den 2. juli 2014 utnevnte pave Frans han til permanent observatør til FN i New York. Han etterfulgte der titulærerkebiskop Francis Assisi Chullikatt. To uker etter ble han også permanent observatør til Organisasjonen av amerikanske stater.
Nuntius til Spania og Andorra
Den 1. oktober 2019 utnevnte pave Frans ham til apostolisk nuntius til Spania og Andorra.
Episkopalgenealogi
Hans episkopalgenealogi er:
The Open Championship 1959
The Open Championship 1959 ble arrangert på Muirfield i Gullane, East Lothian i Skottland i 1959.
Santa Leopoldina
Santa Leopoldina er en kommune i delstaten Espírito Santo i sørøstregionen av Brasil.
San Pedro (distrikt i Ocros)
San Pedro er et distrikt i provinsen Ocros i regionen Ancash i Peru. Distriktets nasjonale statistikkode er 021409 og hovedstaden er Copa. Distriktet ble opprettet den 17. januar 1945.
Jeane Kirkpatrick
Jeane Duane Kirkpatrick (født Jordan 19. november 1926, død 7. desember 2006) var en amerikansk statsviter og diplomat. Hun var professor i statsvitenskap ved Georgetown University og en glødende antikommunist. Hun var demokrat, men ble sentral i utformingen av USAs utenrikspolitikk under president Ronald Reagan. Kirkpatrick var USAs ambassadør til FN fra 1981 til 1985 og medlem av USAs nasjonale sikkerhetsråd. Den såkalte Kirkpatrick-doktrinen innebar at USA kunne støtte autoritære, antikommunistiske regimer for å demme opp for sovjetkommunismen. Hun ble medlem av Det republikanske partiet i 1985.
Air Force Intelligence, Surveillance and Reconnaissance Agency
Air Force Intelligence, Surveillance and Reconnaissance Agency (AFISRA) var U.S. Air Forces etterretningsorganisasjon. Det hadde sitt hovedkvarter på Lackland Air Force Base i Texas. Enheten ble aktivisert den 8. juni 2007. Enheten var tidligere kjent som Air Intelligence Agency. Air Force ISR Agency rapporterte til Air Force Deputy Chief of Staff for Intelligence, Surveillance and Reconnaissance.
Willem Visser ’t Hooft
Willem Visser 't Hooft (født 20. september 1900 i Haarlem i Nederland, død 4. juli 1985 i Genève i Sveits) var en nederlandsk reformert teolog og kirkeleder. Han ble i 1948 den første generalsekretæren i Kirkenes verdensråd.
Liv og virke
Visser 't Hooft studerte teologi ved universitetet i Leiden og gikk deretter over i en karriere i diverse økumeniske fora i Nederland og internasjonalt. Han var blant annet en periode leder for World Christian Student Federation. Under andre verdenskrig støttet han den tyske bekjenneseskirken som stod i opposisjon til nazistene. Da Kirkenes verdensråd ble stiftet i 1948 var han en av foregangsmennene, og ble organisasjonenes første generalsekretær. Han stod i stillingen helt fram til 1966.
Visser 't Hooft mottok flere utmerkelser. I 1958 fikk han det store fortjenestekorset (Große Verdienstkreuz der Bundesrepublik Deutschland) fra Tyskland, i 1959 ble han ridder av den franske æreslegionen, i 1966 fikk han de tyske bokhandleres fredpris, i 1967 Sonningprisen, i 1968 ble han ærespresident i det økumeniske organet Vollversammlung og i 1977 ble han tildelt Den hansiske Goetheprisen. Han publiserte en mengde bøker. Visser 't Hooft døde i 1985 i Genève, en by han da hadde blitt æresborger i.
Losaria coon
Losaria coon er en sommerfugl i familiegruppen svalestjerter, og lever helt sørøst i Asia.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Paringen skjer ved sammenkobling mellom de to kjønnene. Eggene legges direkte på næringsplanten, som er Thottea tomentosa. Larven lever som plantespiser og er radikalt forskjellige fra de voksne, både i levevis og i kroppsbygning.
Losaria coon tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Systematisk inndeling
Atrophaneura coon Pachliopta coon Papilio coon Parides coon Tros coon L. c. patianus Fruhstorfer L. c. sambilanga Doherty L. c. doubledayi (Wallace, 1865) L. c. palembanganus Rothschild L. c. delianus Fruhstorfer L. c. insperatus Joicey & Talbot L. c. cachariensis Butler, 1865
Angelo Rotta
Angelo Rotta (født 9. august 1872 i Milano i Italia, død 1. februar 1965 i Vatikanet) var en italiensk katolsk biskop og pavelig nuntius. Han er mest kjent fra sin tid ved nuntiaturet i Budapest i siste fase av andre verdenskrig, og var involvert i redningsaksjoner av jødene der fra deportasjon og mord i konsentrasjonsleirene.
Prest
Rotta ble presteviet den 10. februar 1895.
Biskop, pavelig nuntius
Den 16. oktober 1922 utnevnte pave Pius XI han til titulærerkebiskop av Thebes og til apostolisk internuntius til Sentralamerika, et postering som omfattet Costa Rica, El Salvador, Honduras og Nicaragua. Han ble bispeviet av kardinal Pietro Gasparri, som var Den hellige stols Statssekretær, den 1. november 1922. Medkonsekratorer var erkebiskopene Jules Tiberghien og Carlo Cremonesi.
Han ble også apostolisk internuntius til Panama den 21. september 1923 og vedvarte samtidig som ansvarlig for Sentralamerika.
Paula Jones
Paula Jones (født Paula Rosalee Corbin 17. september 1966 i Arkansas i USA) er en tidligere offentlig ansatt i delstaten Arkansas som saksøkte daværende president Bill Clinton for seksuell trakassering.
Angelo Rotta
Biskop, pavelig nuntius
Den 9. mai 1925 utnevnte pave Pius ham til apostolisk delegat til Tyrkia.
Paula Jones
Grunnlaget for søksmålet var at samtidig som Jones jobbet for Clinton da han satt som guvernør i Arkansas skulle ha blitt invitert inn på et hotellrom av Clinton der han skulle ha tatt av seg buksene, eksponert seg og spurt om seksuelle tjenester fra henne.
Retten avviste søksmålet hennes før det kom til rettssak med den begrunnelse at Jones ikke klarte å påvise noen skader eller traumer på grunn av denne hendelsen. Men selv om det ikke kom til noen rettssak, inngikk Clinton et forlik ved å godta å betale Jones en sum på 850 000 dollar.
Angelo Rotta
Nuntius til Ungarn
Den 20. mars 1930 utnevnte pave Pius ham til det apostoliske nuntiatur i Ungarn, en stilling han innehadde i femten år.
Som pavelig nuntius og representant for pave Pius XII i Ungarn protesterte erkebiskop Rotta iherdig mot Ungarns fremferd mot jødene, og hjalp paven med informasjoner og råd som førte til at paven direkte oppfordret Ungarns leder admiral Horthy til å innstille de pågående deportasjoner av jødene. Ifølge holocaust historikeren Martin Gilbert tok Angelo Rotta som De Hellige Stols (Vatikanets) øverste representant i Budapest ledelsen for å opprette «en internasjonal ghetto», med flere dusin moderne boligblokker dit et stort antall jøder - etter hvert 25.000 - ble bragt for sin beskyttelse. Dette var mens pilkorsbander kjeppjaget og angrep jøder ute på gatene. I disse bygninger anbragte ikke bare Pavestolen, men også de sveitsiske, svenske, portugisiske og spanske legasjoner sine diplomatiske emblemer.
Erkebiskop Rotta gikk i samforståelse med Vatikanet i gang med å utstede beskyttelsespass til jødiske konvertitter. Rotta var på dette tidspunkt 72 år gammel, og på grunn av sin høye alder overlot han den praktiske iverksettelsen av Pavens instruksjoner om å distribuere passersedler, falske pass og dåpsattester til jøder til sin 38-årige assistent msgr. Gennaro Verolino. Det pavelige nuntiatur utstedte etterhvert 15.000 pass, og erkebiskop Rotta fikk de funksjonærer som utstedte dokumentene om ikke å granske for nøye mottagernes dokumentasjon om trostilhørighet for inngående. En Røde Kors-representant spurte om, og fikk uten videre fra Rotta med hans velsignelse, allerede signerte identitetspapirer in blanco, for distribusjon blant syke og til folk på flukt fra Pilkors-partiets pøbel.
Rotta oppfordret ungarske kirkeledere til å hjelpe deres «jødiske brødre», og utsendte fader Tibor Baranszky til å skynde avsted til dem tvunget ut på marsjer og distribuere vatikanske immunitetsdokumenter til så mange jøder som bare mulig.
I 1944-1945 bidro Rotta vesentlig til de redningstiltak som de nøytrale ambassader (Portugal, Spania, Sverige, Sveits og Den hellige stol) og Det internasjonale Røde Kors iverksatte i Budapest (initiert av Carl Lutz, og ledet av blant annet Giorgio Perlasca, Friedrich Born, Raoul Wallenberg og Angel Sanz Briz). Som doyen for det diplomatiske korps protesterte han heftig flere ganger mot de ungarske regjeringers deportasjoner av jøder.
Den 15. november 1944 etablerte den ungarske regjering «den store ghetto» for 69.000 jøder, mens ytterligere 30.000 jøder utstyrt med beskyttelsesdokumenter kom seg til den internasjonale ghettoen. Den 19. november 1944 protesterte Vatikanet sammen med de fire andre nøytrale makter - Sverige, Spania, Portugal og Sveits - kollektivt nok en gang og krevde at deportasjonene av jøder måtte innstilles. Regjeringen gav etter, og forbød «dødsmarsjene». Men på dette tidspunkt rådet det nærmest anarki i Budapests gater, og den 21. november fortsatte deportasjonene. Pilkorsveldet fortsatte med sine voldsorgier, foretok raid inn i den internasjonale ghetto og myrdet jøder der selv mens sovjetiske styrker rykket stadig nærmere byen. Rotta og Wallenberg var blant de få diplomater som forble i Budapest under disse forhold. Etter den sovjetiske innmarsj i byen ble Wallenberg grepet og bragt til Moskva, hvorfra han aldri ble løslatt. Gilbert skriver at av de 150.000 jøder som var i byen ta tyskerne grep makten i mars 1944, overlevde nesten 120.000 -  69.000 fra Den store ghetto, 25.000 i den internasjonale ghetto, og ytterligere 25.000 som skjulte seg i kristne hjem og religiøse institusjoner rundt om i Budapest.
Bulgaria
Erkebiskop Rotta hadde samtidig diplomatiske oppdrag i Bulgaria. Derfra berget han mange bulgarske jøder ved å utstede dåpsattester for dem (uten at de ble døpt) og passérsedler, og organisere reiser for dem til Palestina.
Etterkrigstiden
Erkebiskop Rotta fortsatte i Den romerske kuries tjeneste etter verdenskrigen, og ble pensjonert fra Vatikanets diplomatiske tjeneste i 1957. Han deltok i høy alder i noen sesjoner av Annet vatikankonsil.
Episkopalgenealogi
Hans episkopalgenealogi er:
Bruno Bauch
Bruno Bauch (født 19. januar 1877 i Groß-Nossen, død 27. februar 1942 i Jena) var en tysk filosof.
Bauch ble professor ved Friedrich-Schiller-Universität Jena i 1911. Han stod Heinrich Rickerts kantianisme nær, men søkte i sin kunnskapsteori en nærmere berøring med samtidens matematikk og naturvitenskap. Hans logiske skrifter rommer subtile undersøkelser av sannhets- og verdibegrepene. I sin etikk legger han vekt på kulturverdiene og forsøker å skape en syntese av Luther, Kant, Fichte og Hegel. Blant hans skrifter er Glückseligkeit und Persönlichkeit in der kritischen Ethik (1902), Das Substanzproblem in der griechischen Philosophie (1910), I. Kant (3. opplag, 1920), Ethik (3. opplag 1921), Wahrheit, Wert und Wirklichkeit (1923) og Das Naturgesetz (1924).
Thomas Piermayr
Thomas Piermayr (født 8. august 1989 i Linz) er en østerriksk fotballspiller. Han er forsvarsspiller og spiller for den norske klubben Lillestrøm.
Piermayr startet sin karriere i 2008 for LASK Linz, og han spilte 50 kamper som midtstopper. Han signerte deretter en ett års avtale med Inverness i juli 2011, etter å ha imponert manageren Terry Butcher under førsesongen. Han forlot Inverness på slutten av sesongen og signerte for Wiener Neustadt. Den 9. juli 2013 signerte han en kontrakt med Lillestrøm ut sesongen.
Wu Di (softballspiller)
Wu Di (født 1. mars 1982 i Panzhihua i provinsen Sichuan i Folkerepublikken Kina) er en kinesisk softballspiller som er en del av det kinesiske landslaget. Hun var med og representerte Kina under Sommer-OL 2008, der laget endte på sjetteplass i sin gruppe.
Oba
Oba er en kommune utenfor Alanya i Antalya provinsen i Middelhavsregionen av Tyrkia. Kommunen består hovedsakelig av ferieleiligheter, de fleste av disse er eid av nordmenn. I motsetning til områdene rundt er bebyggelsen basert på lave hus. Området går også under navnene Paradis og Lille Norge. Området er det mest eksklusive ferieområdet ved Alanyabukten. Oba grenser til Alanya i vest og Tosmur i øst. Fra sentrum av Oba og inn til sentrum av Alanya er det cirka tre km.
Santiago de Chilcas (distrikt)
Santiago de Chilcas er et distrikt i provinsen Ocros i regionen Ancash i Peru. Distriktets nasjonale statistikkode er 021409 og hovedstaden er Santiago de Chilcas. Distriktet ble opprettet den 19. november 1958.
Xin Minhong
Xin Minhong (født 17. mai 1979 i Dalian i provinsen Liaoning i Folkerepublikken Kina) er en kinesisk softballspiller som er en del av det kinesiske landslaget. Hun var med og representerte Kina under Sommer-OL 2008, der laget endte på sjetteplass i sin gruppe.
Simo Peltola
Simo Peltola (født 8. januar 2001) er en finsk freestylekjører.
Han representerte Finland under Vinter-OL 2022 i Beijing, hvor han ble nummer 27 i slopestyle.
Calixto Ortega Sánchez
Calixto José Ortega Sánchez (født 23. september 1983 i Maracaibo) er en venezuelansk økonom, som siden juni 2018 har vært sentralbanksjef for Venezuelas sentralbank.
Sánchez er utdannet industriingeniør fra Universitetet i Zulia, og har en MBA i finans fra Rice University i Texas og en MBA i pengepolitikk (Economic Policy Management) fra Columbia University. Før han ble sentralbanksjef har han blant annet vært visepresident for finans for Citgo Petroleum Corporation, rådgiver i Petróleos de Venezuela SA, han har vært Venezuelas konsul i New York og generalkonsul i Houston, og han har representert Venezuela i FN, i administrasjons- og budsjettkommisjonen.
Referanser
<References />
Fylkesvei 7974
Fylkesvei 7974 går mellom Hirsaluokká og Suolodievvá i Masi i Kautokeino kommune.
He Jinbo
He Jinbo (født 17. januar 2005) er en kinesisk freestylekjører.
Han representerte Kina under Vinter-OL 2022 i Beijing, hvor han ble nummer 21 i slopestyle.
La paloma
«La paloma» er en spansk sang som har blitt produsert og nytolket i forskjellige kulturer, settinger, arrangementer og innspillinger i de siste 140 årene. Sangen ble skrevet av den spanske komponisten Sebastián Yradier (urspr. Sebastián de Iradier y Salaverri) etter at han besøkte Cuba i 1861. Yradier kan ha komponert «La paloma» omkring 1863, bare to år før han døde ukjent i Spania uvitende om hvor populær hans sang ville bli.
Innflytelsen til den lokale kubanske habaneraen gir sangens dens karakteristiske og distinkte rytme. Meget raskt ble «La paloma» populær i Mexico og spredte seg snart rundt i verden. På mange steder, innbefattet Afghanistan, Filippinene, Goa, Hawaii, Mexico, Romania, Spania, Tyskland og Zanzibar har den oppnådd status som en kvasi-folkesang.
I årenes løp har «La paloma» hatt oppsving og tilbakegang periodevis, men aldri dødd hen. Den kan betraktes som én av de første universelle populære hitene og har appellert til artister med forskjellige musikalske bakgrunner.
Sangen kom i Guinness rekordbok ved å bli sunget av det største koret, 88 000 mennesker, i Hamburg, 9. mai 2004.
Motivet
Motivet til «La paloma» («duen») kan spores tilbake til en episode som inntraff i år 492 før Kristus ved innledningen til Darius' invasjon av Hellas, en tid da den hvite duen ennå ikke hadde blitt sett i Europa. Den persiske flåten under Mardonius ble fanget i en storm langs kysten til Athos. Det inspirerte til forestillingen om at slike fugler bar hjem det siste kjærlighetsbudskapet til en sjømann, som er savnet til sjøs. Dette temaet om at en siste forbindelse til kjærligheten overvinner død og atskillelse blir gjenspeilet i «La paloma». Mens teksten nødvendigvis ikke alltid er tro mot originalen synes sangens sjel å overleve alle forsøk på å støpe den om i hvilken som helst form og fasong og er i stand til å uttrykke spenningen mellom adskillelse og ensomhet, til og med død, og kjærlighet.
Norsk versjon
Trygve Fjeld har skrevet en norsk tekst. Den norske tittelen er også «La paloma».
Filmer
«La paloma» har blant annet blitt spilt i disse filmene:
Santa Maria de Jetibá
Santa Maria de Jetibá er en kommune i delstaten Espírito Santo i sørøstregionen av Brasil.
Ole Andreas Aursand
Ole Andreas Rasmussen Aursand (født 18. desember 1866 på Frosta, død 8. januar 1953) var en norsk gårdbruker og politiker som representerte Venstre.
Etter fylkesskolen 1888/1889 var han gårdbruker fra 1905. Aursand var medlem av Frosta herredsstyre 1899–1922 og fra 1926, og satt som ordfører i årene 1926–1931.
Nettpansermalle
Nettpansermalle er en art i gruppen Corydoras. Det er en tropisk ferskvannsfisk som finnes i elva Amazonas i Brasil. Den blir opptil 6 cm lang. Den lever i vann med en pH mellom 6,0 og 8,0, en hardhet på 2-25 dGH og en temperatur mellom 22 og 26 ℃. Den lever av makk, krepsdyr, insekter og plantematerialer.
Den legger egg i tett vegetasjon; de voksne fiskene vokter ikke eggene. Hunnen holder 2-4 egg mellom bukfinnene, hvor hannen befrukter dem i løpet av ca. 30 sekunder. Deretter svømmer hunnen til et høvelig sted hvor hun klistrer eggene fast. Paret gjentar dette inntil rundt 100 egg har blitt befruktet og festet.
Cosmiomorpha
Cosmiomorpha er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).
Utseende
Middelsstore, svarte gullbasser uten metallisk glans. Hannene mangler horn, men har forlengede bein, særlig forbeina er påfallende lange. Det meste av kroppen er kledd med gulbrune, hårlignende skjell.
Utbredelse
Slekten er utbredt i Sørøst-Asia, kanskje mest på øyene utenfor (Ryukyu-øyene, Taiwan).
Junior-VM i ishockey 1987
Junior-VM i ishockey 1987 ble arrangert i Tsjekkoslovakia i 1987.
Resultater
1 Canada og Sovjetunionen ble disket etter en slåsskamp i kampen dem imellom.
Cartagena gasskraftverk
Cartagena gasskraftverk er et gasskraftverk i Murcia i Spania. Det har en installert produksjonskapasitet på 1200 MW, fordelt på 3 turbiner. Dette er et av landets store fossile kraftverk målt etter installert produksjonseffekt. Anlegget ble påbegynt omkring 2002 og stod ferdig i 2006. Brenselkilden er LNG.
De totale CO2-utslippene i 2008 var ca. 540 000 tonn, utslippskvoten var samme år 524 300 tonn.
Thibault Magnin
Thibault Magnin (født 12. oktober 2000) er en spansk freestylekjører.
Han representerte Spania under Vinter-OL 2022 i Beijing, hvor han ble nummer 29 i slopestyle.
Son Reus oljekraftverk
Son Reus oljekraftverk er et oljekraftverk på Mallorca, Spania. Det har en installert produksjonskapasitet på 360 MW, fordelt på 4+2 turbiner. Dette er et av landets mellomstore fossile kraftverk målt etter installert produksjonseffekt.
Anlegget ble påbegynt omkring 2000 og stod ferdig i 2005. Operatør er energiseskapet GEG S.A. Brenselkilden er dieselolje.
De totale CO2-utslippene i 2008 var ca. 638 800 tonn, utslippskvoten var samme år 469 400 tonn.
Jungeltelegraf
Jungeltelegrafen beskriver spredning av informasjon fra person til person. Opprinnelig ble uttrykket kun brukt om muntlig kommunikasjon, men i dag brukes det om andre former for kommunikasjon, slik som tekstmeldinger, lynmeldinger eller e-post. På engelsk brukes uttrykket «word of mouth» for å beskrive det samme fenomenet.
Markedsføring gjennom jungeltelegrafen
I den senere tid har jungeltelegrafen blitt et populært virkemiddel i markedsføring. Eksempelvis bruker kommunikasjonsbyråer grasrotengasjement, bloggere og andre for å starte samtaler og diskusjoner om et bestemt tema i de sosiale mediene.
Granadilla oljekraftverk
Granadilla oljekraftverk er et oljekraftverk med kombinert gassdrift på Kanariøyene i Spania. Det har en installert produksjonskapasitet på 210 MW, fordelt på 2+1 turbiner. Dette er et av landets små fossile kraftverk målt etter installert produksjonseffekt.
Anlegget ble påbegynt omkring 2003 og stod ferdig i 2005. Operatør er energiseskapet UECG. Brenselkilden er olje.
De totale CO2-utslippene i 2008 var ca. 1 634 570 tonn, utslippskvoten var samme år 1 302 710 tonn.
Universitetet i Kragujevac
Universitetet i Kragujevac   (Universitet u Kragujevcu, UuK)  er et statlig, ledende universitet i Kragujevac i Serbia. Det ble grunnlagt i 1976, men har røtter tilbake til et ’’Lycee’’ som ble opprettet av prins Miloš Obrenović I i 1838. Da hovedstaden ble flyttet til Beograd flyttet lyce’et med, og i 1905 gikk det inn i Universitetet i Beograd.
Det er 11 fakulteter ved UuK, med fagtilbud innen jus, økonomi, naturvitenskap, teknologifag, landbruksfag og ulike samfunnsfag. Det gis også lærerutdanning i Jagodina og Užice. Et er fakulteter og institutter spredt i fem byer rundt hovedcampus.
Heliconisa pagenstecheri
Heliconisa pagenstecheri er en sommerfugl som hører til familien påfuglspinnere (Saturniidae).
Utseende
En middelsstor, ganske spinkel påfuglspinner. Hannen er hvit, hunnen brunrød. De tynt skjellkledte vingene har delvis svarte ytterkanter og vage tverrflekker av mørke skjell, men er ellers ensfargede. Arten ser ikke ut som noen typisk påfuglspinner, når man ser bort fra de fjærformede antennene ligner hannen mest på en dagsommerfugl, hunnen kan ligne på enkelt nattfly (Noctuidae).
Levevis
Den lever i skog.
Utbredelse
Arten er utbredt i det sørøstlige Sør-Amerika (Brasil, Uruguay og Argentina).
Mandalskameratene i 2012
Sesongen 2012 spilte Mandalskameratene i 2. divisjon, slik de også gjorde det sesongen før. Lagets trener var Morten Hønneland. MK rykket ned til 3. divisjon etter å ha kommet på en 13.-plass.
Målscorere
{|
Serie
5 mål:
4 mål:
2 mål:
Cupen
1 mål:
Kort
{|
Serie
Fredrik Stray Tjaum
Geir Hagen
Martin Ramsland
Nentor Dujaka
Vetle Gulowsen
Endre Omland
Ove Rugland
Henrik Nyhus
Tom Sagebakken
Jan Tore Kristensen
Anders Kvinen
Are Strømland
Chaz Åge Lemley Nilsen
David Thomson
Fredrik Tveit
Håkon Reisvaag Lindland
Cupen
Fredrik Stray Tjaum
Martin Ramsland
Mandalskameratene 2
Reservelaget til Mandalskameratene spilte i 2012 i 6. divisjon. Laget endte på en 1.-plass med 55 poeng.
6. divisjon, Agder, avdeling 3
NB! Ingen resultat på / - / (21. sep)
Robert Peter Deeley
Robert Peter Deeley (født 18. juni 1946 i Cambridge i Massachusetts i USA) er en katolsk prelat og biskop av Portland i Maine.
Prest
Robert Deeley studerte ved Catholic University of America i Washington, D.C. og ved Pontifical North American College i Roma. Den 14. juli 1973 ble han presteviet i erkebispedømmet Boston.
Først virket han som kapellan i Needham og fra 1978 som sekretær for bispedømmets tribunal. Fra 1981 studerte han kirkerett ved Det pavelige gregorianske universitet, hvor han oppnådde sin lisens i 1983 og doktorgrad i 1985.
Fra 1985 var han dommer og senere som viseofficial i erkebispedømmet Boston. Fra 1988 til 1991 var han bispedømmeprest for Knights of Columbus og deretter frem til 1999 åndelig direktør for Catholic Lawyers Guild. I 1999 ble Deeley sokneprest i Wollaston-området i Quincy.
Fra 2004 til 2011 tjenestegjorde Deeley i Troskongregasjonen i Roma. Etter hjemkomsten til Boston ble han utnevnt til generalvikar i 2011.
Biskop av Portland
Pave Frans utnevnte ham til biskop av Portland den 18. desember 2013. Innsettelsen fant sted den 14. februar 2014.
Episkopalgenealogi
Hans episkopalgenealogi er:
Freital
Freital er en større kretsby i Landkreis Sächsische Schweiz-Osterzgebirge i Direktionsbezirk Dresden i Fristaten Sachsen, Byen har 39 037 innbyggere (31. desember 2008).
Freital var kretshovedstad i Kreis Freital fra 1952 til 1990, og i Landkreis Freital fra 1990 til 1994. Fra 1. august 1994 frem til 1. august 2008 var byen innlemmet i Weißeritzkreis, som oppstod gjennom en sammenslåing av kretser i forbindelse med kretsreformen i Sachsen i 1994 og 1996. Siden 1. august 2008 har byen vært en del av Landkreis Sächsische Schweiz-Osterzgebirge.
Santa Teresa (Espírito Santo)
Santa Teresa er en kommune i delstaten Espírito Santo i sørøstregionen av Brasil.
Ellembele (distrikt)
Ellembele distriktet er et distrikt i Western Region i Ghana.
Graham Maule
Graham Alexander Maule (født 24. september 1958 i Glasgow, død 29. desember 2019) var en skotsk arkitekt og sangforfatter som sammen med John L. Bell ga ut flere innspillinger av egne sanger.
Han fikk sin utdannelse på Mackintosh School of Architecture, University of Glasgow, 1975-80. Deretter ble han engasjert i ungdomsarbeid i Ruchill Church, Glasgow, 1980-82. Deretter var han et år i Anderston Kelvingrove Church, Glasgow, 1982-83. I 1983 ble han ungdomsarbeider knyttet til Iona Community i Glasgow 1983-86, og i 1986 ble han knyttet til Wild Goose Resource Group, Iona Community, Glasgow. Han fortsatte likevel å arbeide som deltidslærer på Leith School of Art, Edinburgh, fra 1996 og på University of Edinburgh, 2003-04. Han tok mastergrad i skulptur på Edinburgh College of Art og fortsatte der for å ta doktorgrad.
Han er representert i Norsk salmebok 2013 med fire salmer, alle skrevet sammen med John L. Bell:
Bastøy
Bastøy, Bastø eller Bastøya er en øy på 2,23 km² som ligger i Oslofjorden sørøst for Horten i Vestfold. Øya ligger i Horten kommune, men eies av staten.
Bastøy fyr
Bastøy fyr ble opprettet 1840. Fyret bestod av et steinhus med et lavt tårn. Det ble erstattet av en lanterne i 1986. Fyret på Bastøy er ikke lenger betjent, men brukes fortsatt til blant annet kursvirksomhet.
Bastøy skolehjem
I 1898 kjøpte staten Bastøy for 95 000 kroner og anla et skolehjem for forsømte gutter med tilpasningsvansker. Opprettelsen var en direkte følge av Vergerådsloven av 1896, Lov om behandling av forsømte barn, som påla Vergerådene å føre regelmessig tilsyn med barn, eller delegere slik myndighet. I starten lå institusjonen direkte under Kirke- og undervisningsdepartementet, men kom fra 1941 inn under Direktoratet for skolehjemmene.
De første elevene kom til guttehjemmet i 1900. Hvert av de fem internatene på øya hadde plass til 30 gutter, og elevene var fra 8 til 19 år gamle. Selv om Bastøy hadde plass til rundt 150 elever, var elevtallet omkring hundre fram til andre verdenskrig. Seinere var det budsjettert med 90 elever. Opplæringen omfattet blant annet gårdsdrift og verkstedopplæring i tillegg til vanlig skoleundervisning. Da skolehjemmene ble overført til Sosialdepartementet i 1953, endret Bastøy skolehjem navn til Foldin verneskole og seinere Foldin offentlige skole. Navneendringen kom som en følge av lov av 23. november 1951 om spesialskoler, kapittel 9, som slo fast at ordet skolehjem skulle fjernes fra offentlig språkbruk. Guttehjemmet ble nedlagt omkring 1. oktober 1970.
Straffesystemet på skolehjemmene var svært hardt, og guttehjemmet på Bastøy liknet på flere måter et fengsel, særlig fram til like etter siste krig. Yngvar Ustvedts «Djeveløya i Oslofjorden – Historien om Bastøy og andre straffeanstalter for slemme gutter» fra 2000 beskriver forholdene ved det beryktede guttehjemmet. Den norske spillefilmen «Kongen av Bastøy» er en dramatisert gjenfortelling av et opprør ved skolehjemmet 20. mai 1915.
Bastøy ble et svært kjent skolehjem, og et «ris bak speilet» som «uskikkelige gutter» over hele Norge kunne bli truet med.
Vernehjem og fengsel
Statens vernehjem Bastøy overtok bygningene til Bastøy skolehjem etter at dette ble nedlagt i 1970. Fra 1971 tok vernehjemmet imot arbeidsuføre og bostedsløse alkoholskadde. Anlegget ble seinere kretsfengsel og fra 1988 landsfengsel under navnet Bastøy fengsel, en åpen anstalt med plass til rundt 115 fanger.
Musikk i Nordland
Musikk i Nordland er Nordland fylkeskommunes enhet for musikk. De produserer over 700 konserter i året og spiller en sentral rolle for musikklivet i fylket. Siden oppstarten i 1992 har Musikk i Nordland (MiN) stått for musikkopplevelser av høy kvalitet, og sørget for at disse har nådd ut til alle kriker og kroker i Norland fylke. Bedriften, som er en del av Nordland fylkeskommunes kultur- og miljøavdeling, har i dag 18 ansatte hvorav 11 er rene musikerstillinger.
Offentlige konserter
Musikk i Nordlands 11 fast ansatte musikere utgjør MiNensemblet, som er en av de fremste kammermusikkgruppene her til lands. Ikke bare holder MiNensemblet svært høyt kunstnerisk nivå, men sammensetningen av strykekvintett, blåsekvintett og klaver byr på en besetningsallsidighet få andre grupper kan matche. Et typisk konsertår for MiNensemblet kan dermed dekke hele spekteret fra barokk- og tidligmusikk til samtidsmusikk og jazz.
Samarbeid med andre organisasjoner
Musikk i Nordland samarbeider også med sine søsterorganisjoner Kultur i Troms, Scene Finnmark og Nordnorsk jazzsenter om det som kalles Landsdelsmusikerordningen i Nord-Norge (LiNN). Musikerne i MiNensemblet har derfor også betegnelsen landsdelsmusikere. Sammen står de for mange spennende prosjekter og konserter, og er en viktig støttespiller for musikken i landsdelen. Utover dette samarbeider MiN med aktører i både Sverige og Finland i det som kalles Music On Top, hvor målet er musikkfaglig kompetanseutvikling på Nordkalotten.
Musikertjenester
En siste, men intet desto mindre viktig, funksjon er Musikk i Nordlands musikertjenester. Dette er en søknadsbasert ordning hvor Musikk i Nordlands musikere lånes ut til konserter, turnéer og andre liknende prosjekter i det frivillige musikkliv. Dette har ført til mange flotte og uventede musikalske møter, som i sin tur har spilt en viktig rolle i rekrutteringen av nye generasjoner musikere.
Edith McNeill
Edith McNeill (født 1920 i Mount Pleasant i USA) er en amerikansk salmedikter. Hun har skrevet tekst og melodi til salmen «The steadfast love of the Lord never ceases» som er med i flere salmebøker, blant annet Norsk salmebok 2013.
Yu Huili
Yu Huili (født 5. oktober 1982 i provinsen Sichuan i Folkerepublikken Kina) er en kinesisk softballspiller som er en del av det kinesiske landslaget. Hun var med og representerte Kina under Sommer-OL 2008, der laget endte på sjetteplass i sin gruppe.
Andreas Djurhuus
Andreas Djurhuus (født 30. august 1817 i Tórshavn på Færøyene, død 17. mars 1879 på Frederiksberg i Danmark) var en færøysk luthersk prest og lagtingsmann.
Han ble født på Húsagarður (Húsum) i Tórshavn som sønn av kongsbonde Johannes Olaus Djurhuus og hustru Malene Mikkelsdatter Danielsen. Farsslekten Djurhuus nedstammet fra hans oldefar, danske Christen Jensen Djurhuus, som var prost på Færøyene. Farfaren Andreas Christensen Djurhuus var også prost. Moren var av en gammel kongsbondeslekt på Velbastaður. Andreas hadde brødrene Hans Olaus og Johan Christian Djurhuus, som begge ble lagtingsmenn. Lagtingsmann Jens Hendrik Djurhuus var deres tremenning. Deres søster Maren Vangine Djurhuus giftet seg med sorenskriver Emil Kock, hvis datter Anna Dorothea Maria Kock ble gift med amtmann og landstingsmann Christian Bærentsen.
Sooretama
Sooretama er en kommune i delstaten Espírito Santo i sørøstregionen av Brasil.
Andreas Djurhuus
Djurhuus var innvalgt på det færøyske Lagtinget fra Suðurstreymoy fra 1852 til 1854. Deretter møtte han som selvskrevent medlem i kraft av embedet som prost fra 1855 til 1867.
Musikkåret 1943
Hendelser
|| sanger, låtskriver, komponist og plateprodusent ||align=center|76 ||align=center| ||
klarinettist og saksofonist ||align=center|74 ||align=center| ||
Andreas Djurhuus
Djurhuus ble i 1867 beskikket til sogneprest i Store Magleby på Amager. Han tok avskjed i 1877.
Han ble i 1862 utnevnt til ridder av Dannebrogordenen.
Rob Kardashian
Robert Arthur "Rob" Kardashian (født 17. mars 1987) er en amerikansk TV-personlighet, modell og kjendis. Han er mest kjent for å vises i familiens reality-TV-serier, som "Keeping Up with the Kardashians" og "Khloe & Lamar". Robert var i sesong 13 av programmet "Dancing With The Stars" og ble nummer 2.
Eksterne lenker
Keeping Up With The Kardashians hos TV2 Sumo
Utsikten
Utsikten kan vise til følgende:
Paul Dujardin
Paul L. Dujardin (født 10. mai 1894 i Tourcoing, død 1959 i Coulon/Deux-Sèvres) var en fransk vannpolospiller som deltok i de olympiske leker 1924 i Paris og 1928 i Amsterdam. Paul Dujardin ble olympisk mester i vannpolo i OL 1924 i Paris. Han var målvakt på det franske laget som vant vannpoloturneringen. Det var tretten nasjoner som stilte lag. Frankrike slo Belgia med 3-0 i finalen. Dujardin spilte alle fire kampene. De andre spillerne på det franske laget var Robert Desmettre, Georges Rigal, Noël Delberghe, Henri Padou, Albert Deborgies og Albert Mayaud. Fire år senere, i 1928 i Amsterdam var han målvakt på det franske vannpololaget som kom på tredjeplass.
Castellon gasskraftverk
De totale CO2-utslippene i 2008 var ca. 2 016 900 tonn som var en tredobling fra året i forveien, kvoten var samme år 1 110 900 tonn.
Fylkesvei 5074
Fylkesveg 5074 går mellom Skogstad og Malkenes kai i Tysnes kommune.
Frem til 2019 hadde veien betegnelsen fylkesvei 77 (Hordaland).
Ring Dagsson
Kong Ring Dagsson (Hring Dagsson) var en konge på Ringerike, som levde omkring år 860.
Han var far til Åshild Ringsdatter, som var en av Harald Hårfagres hustruer. Snorre Sturlason forteller i Harald Hårfagres saga:
Dampskipet DS Kong Ring er oppkalt etter Kong Ring.
Dæhlenengen Ski- og Ballklubb
Dæhlenengen Ski- og Ballklubb (stiftet 18. mars 1916) var et idrettslag fra Grünerløkka i Oslo. Klubben drev med bandy, fotball og skisport og hadde sitt hovednedslagsfelt like nord for Dælenenga idrettsplass. Dæhlenengen ble kretsmester i fotball klasse C i 1925, klasse D i 1926 og i klasse B i 1928. Fra 1929 til 1935 spilte klubben i osloseriens A-klasse. John Bøhleng representerte Dæhlenengen på landslaget i 1933.
Nyx
Nyx (gresk: Νύξ, «natt», Nox i romersk oversettelse) var nattens opphavlig gudinne. Som en skyggefull figur sto Nyx ved eller nær begynnelsen av verdens skapelse, og var mor til personifiserte guder som Hypnos (søvn) og Thanatos (død). Hennes opptreden i gresk mytologi er sparsommelig, men er avdekket som en figur med usedvanlig makt og skjønnhet.
Nyx var en av de første vesener i universet og var antagelig datter til Khaos, men en del kilder antyder isteden at guddommen Fanes var opphavet. Hun var både søster og ektemake med Erebos (mørket). Flere av hennes avkom ble enten født uten far eller eventuelt med Erebos som far. Nyx og hennes datter Hemera var personifiseringer av natt og dag. Fra natten ble dagen født, og når Hemera kom, gikk Nyx, og når Nyx kom, forsvant Hemera.
Kultfigur
I oldtidens Hellas var det svært sjelden at Nyx var fokus for kultdyrkelse. I henhold til geografen Pausanias hadde hun et orakel i akropolis ved Megara.
Oftere lurte Nyx rundt i bakgrunnen av andre kulter. Det var således en statue kalt «Nyx» i Artemistempelet i Efesos. Spartanerne hadde en kult for Søvn og Død, født som tvillinger. Kulttitler komponert av sammensetningen nyx- er bevitnet for en rekke guder, mest kjent er Dionysos Nyktelios «nocturnal» og Afrodite Filopannyx «som elsket hele natten».
Jamaica under VM i friidrett 2009
Jamaica deltok under VM i friidrett 2009 (utendørs) fra 15. til 23. august i Berlin i Tyskland og deltok med 65 utøvere.
Aakasha Gopuram
Aakasha Gopuram (malayalam: '; engelsk: ') er en indisk spillefilm på malayalam fra 2008. Den bygger på Henrik Ibsens skuespill, Byggmester Solness, fra 1892. Hovedrollene spilles av Mohanlal, Nithya Menon, Bharath Gopi, Manoj K. Jayan, Sreenivasan, Geethu Mohandas og Shwetha Menon. Dette er debutfilmen til den kvinnelige skuespilleren Nithya Menon. Filmen ble laget med et budsjett på Rs. 3 Crores. Aakasha Gopuram var den femte filmen på malayalam på verdensbasis. Santosh Thundiyil har ansvaret for fotograferingen, mens den britiske komponisten John Altman laget musikken. Den hadde premiere i India 22. august 2008.
Handling
Aakasha Gopuram er lagt til det indiske innvandrersamfunnet i London og forteller historien om Albert Samson (Mohanlal), en middelaldrende arkitekt som har klatret sin vei opp til prominens. Hans ensporede fokusering på jobben har imidlertid herdet ham og forhindret ham og kona Alice (Swetha Menon) fra å ha et meningsfullt familieliv. Kostnadene som Samsons ambisjoner har hatt blir også symbolisert gjennom hans assistent, Abraham Thomas (Bharat Gopi), Samsons tidligere arbeidsgiver, som han behandlet dårlig for å nå toppen. Thomas, nå iferd med å dø, ønsker at hans sønn Alex (Manoj K. Jayan) skal få større uavhengighet i firmaet. Samson frykter imidlertid at han vil bli overskygget av en yngre generasjon med arkitekter. Han nekter å tillate Alex både å designe originale hus eller å forlate firmaet for å begynne for seg selv.
Hilda Varhese (Nithya Menen) trer inn i denne spente situasjonen. Hun er en livfull ung kvinne som forgudet Samson for ti år siden, da han - i de tidlige stadiene i sin karriere - bygde en stor kirke i hennes hjemby og klatret på toppen av tårnet under vigslingsseremonien. På den tiden hadde Samson lovet «et kongerike» til Hilda, den gang ei jente på 12. Nå tror Hilda oppriktig på at hans ord om at hun skal få sitt kongerike blir til virkelighet. Mens Samson kjemper mot de ødeleggende konsekvensene av sin jakt på ære og en voksende frykt for at han har mistet sine skapende evner, hjelper den mystiske Helga ham med å få tilbake et glimt av hans tidligere jeg.
Liste over trenere for Nederlands herrelandslag i fotball
har relativt hyppige trenerbytter, men de har unntak som bekrefter regelen. De hadde 7 trenere fra 1970-1979 og seks fra 1990-1999, de to tiårene med muligens størst suksess.
Linda Tripp
Linda Tripp, opprinnelig Linda Rose Carotenuto (født 24. november 1949 i Jersey City i New Jersey i USA, død 8. april 2020), var en sentral skikkelse i Lewinsky-skandalen i 1998 og 1999 som førte til riksrett og den påfølgende frifinnelsen av USAs president Bill Clinton.
Bakgrunn
Linda Rose Carotenuto var datter av Albert Carotenuto, matematikk- og naturfagslærer på high school, og hans hustru Inge. De to møttes mens han tjenestegjorde som soldat i Tyskland. De ble skilt i 1968. Linda Rose gikk på Hanover Park High School i East Hanover i New Jersey.
Karriere
Hun arbeidet senere i Army Intelligence i Fort Meade i Maryland. og ble i 1971 gift med offiseren Bruce Tripp. De fikk to barn. De ble skilt i 1990.
Tripp var en nær fortrolig av en annen tidligere ansatt i Det hvite hus, nemlig Monica Lewinsky. De ble kjent mens de begge jobbet i Pentagon sitt kontor for offentlige anliggender. Etter at Lewinsky fortalte Tripp at hun hadde vært i et seksuelt forhold med president Clinton begynte Tripp i all hemmelighet å ta opp alle sine telefonsamtalene med Lewinsky samtidig som hun oppmuntret Lewinsky til å dokumentere alle mulige detaljer angående forholdet til presidenten.
I januar 1998 ga Tripp de innspilte kassettene med telefonsamtalene med Lewinsky til riksadvokat Kenneth Starr i bytte mot immunitet mot en senere rettsforfølgelse. Tripp informerte også Kenneth Starr om eksistensen av en marineblå kjole som Lewinsky eide som skulle være tilsølt med Bill Clintons sæd.
Albert Deborgies
Albert Deborgies (født 6. juli 1902 i Tourcoing, død 6. juni 1984 i Charleville-Mézières) var en fransk vannpolospiller som deltok i de olympiske leker 1924 i Paris. Delborgies ble olympisk mester i vannpolo under OL 1924 i Paris. Han var med på det franske laget som vant vannpoloturneringen. Det var tretten nasjoner som stilte lag. Frankrike slo Belgia med 3-0 i finalen. Deborgies spilte alle fire kampene. De andre spillerne på det franske laget var Robert Desmettre, Paul Dujardin, Georges Rigal, Noël Delberghe, Henri Padou og Albert Mayaud.